《北上经青齐间郡邑残破触目怆心漫成四首 其二》
明代·谢宗鍹

格斗今春苦，长驱径渡河。城池空溅血，将帅漫横戈。

丁壮充俘馘，金绘付梱驮。伤心摇落候，此地独经过。

作者简介：谢宗鍹（？ — 一六五〇），字儒美，号莱屿。澄海人。明思宗崇祯十二年（一六三九）解元。官建昌府通判。明亡，无意仕进，闭户读书，终于家，友人私谥贞穆先生。有《观古堂集》、《遁斋集》、《禦冷斋诗集》。清康熙《潮州府志》卷九上、清乾隆修《潮州府志》卷二九有传。